મળેલા માર્ગદર્શન મુજબ પંકજભાઈએ ૨૦૧૬ની પાંચ જુલાઈએ વિગતવાર પત્ર લખી અગાઉના પત્રવ્યવહારની ફોટોકૉપીઓ તથા ‘સ્વરમલ્લિકા’ની બે પ્રત સાથે રવાના કર્યો, જેનો બાબુઓએ કોઈ પ્રતિભાવ ન આપ્યો. ફરીથી ૨૦૧૬ની ૨૯ જુલાઈએ તથા ૨૦૧૬ની ૯ સપ્ટેમ્બરે, ૨૧ ઑક્ટોબરે તથા ૧૦ ડિસેમ્બરે રિમાઇન્ડર-પત્રો મોકલવામાં આવ્યા. ‘પાડાની પીઠ પર પાણી રેડવા’ જેવું થયું. પાડાની જેમ જાડી ચામડી ધરાવતા બાબુઓ પર એની કોઈ કરતાં કોઈ અસર ન થઈ.